ดีเดย์ 14 กุมภา! IFEC นัดวันประชุมวิสามัญรอบใหม่
ดีเดย์ 14 กุมภา! IFEC นัดวันประชุมวิสามัญรอบใหม่
27 ม.ค. 2560

ดีเดย์ 14 กุมภา! IFEC นัดวันประชุมวิสามัญรอบใหม่ เพื่อพิจารณาเลือกตั้งกรรมการเพิ่มเติม พร้อมกำหนดปิดสมุดทะเบียนฯ 2 ก.พ.นี้
บริษัทอินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC เปิดเผยว่า ตามที่ที่ประชุมวิสามัญถือหุ้นครั้งที่ 1/2560 ของบริษัทซึ่งได้จัดขึ้นเมื่อวันที่ 25 มกราคม 2560 มิได้มีมติอนุมัติการเลือกตั้งตั้งกรรมการตามรายละเอียดที่ได้รายงานต่อตลาดหลักทรัพย์ฯ ไปก่อนหน้านี้ คณะกรรมการจึงเห็นควรเรียกและกำหนดวันประชุมวิสามัญผู้ถือหุ้นครั้งที่ 2/2560 ในวันอังคารที่ 14 ก.พ.60 เวลา 10.00 น. เพื่อพิจารณาเลือกตั้งกรรมการเพิ่มเติม
ทั้งนี้เนื่องจากความจำเป็นเร่งด่วนในการเพิ่มจำนวนกรรมการเพื่อให้ครบเป็นองค์ประชุมและสามารถพิจารณาและตัดสินใจแก้ไขปัญหาต่างๆ อย่างรวดเร็ว ประกอบกับหลักทรัพย์ของบริษัทอยู่ในระหว่างการห้ามซื้อขาย (SP) คณะกรรมการจึงเห็นควรกำหนดวันปิดสมุดทะเบียนพักการโอนหุ้นในวันที่ 2 ก.พ.60 เพื่อกำหนดรายชื่อผู้ถือหุ้นที่มีสิทธิเข้าร่วมประชุมวิสามัญผู้ถือหุ้นในครั้งนี้ โดยบริษัทจะแจ้งความคืบหน้าเกี่ยวกับวาระ รายนาม สถานที่ และจำนวนบุคคลที่จะถูกเสนอชื่อเลือกตั้งเป็นกรรมการของบริษัทโดยเร็วต่อไป